BMW Sauber|  |
| Pilnas pavadinimas | BMW Sauber F1 Team |
| Bazė | Hinvil, Šveicarija |
| Komandos direktorius (-iai) | Mario Theissen |
| Technikos direktorius | Willy Rampf |
| 2022 m. Formulės 1 sezonas |
| Lenktynininkai | Nick Heidfeld  Robert Kubica |
| Testuotojai | Christian Klien  Marko Asmer |
| Važiuoklė | F1.09 |
| Variklis | BMW P86/8 |
| Padangos | Bridgestone |
| Karjera Formulėje 1 |
| Pirmos lenktynės | 2006, Bahreino GP |
| Dalyvavo lenktynių | 68 |
| Konstruktorių taurės | - |
| Lenktynininkų taurės | - |
| Lenktynių pergalės | 1 |
| Pole pozicijos | 1 |
| Greičiausi ratai | 2 |
| 2009 m. pozicija | 6 (36 taškai) |

**BMW-Sauber** – Formulės 1 komanda, debiutavusi F1 čempionate 2006 metais. Anksčiau vadinosi "Sauber". Komanda įsikūrusi Hinvilyje Šveicarijoje ir Miunchene Vokietijoje. Ekipa buvo suformuota 2005 m. pabaigoje, kai BMW koncernas nupirko iki tol buvusią nepriklausomą Sauber komandą.

Dabartinė komanda
-----------------

Komanda paskelbė, kad 2008 m. sezone toliau lenktyniaus N. Heidfeldas ir R. Kubica. Naujojo sezono bolidas oficialiai pristatytas Miunchene sausio 14 d. Sausio 15 d. pirmą kartą jis pasirodė Valensijos trasoje.

  

2008 m. vasarį komanda oficialiai paskelbė, jog prie Christiano Klieno bandytojo pareigose prisijungia estas Marko Asmeras.

Komandos istorija
-----------------

### 2006

2006 m. sezoną komanda pradėjo pasirašydama sutartį su Nicku Haidfeldu, kuris prieš tai lenktyniavo Williams ekipoje. Tuo tarpu 1997 m. čempiono Jacques Villeneuve sutartis buvo pratęsta. Trečiuoju komandos pilotu buvo paskirtas Robert Kubica. 
2006 m. sausį komandą pristatė savo naują spalvinimą – tradicinės BMW spalvos mėlyna ir balta.
N. Heidfeld'as pelnė pirmąjį komandos podiumą Vengrijos GP, startavęs iš 10 vietos. Po Vengrijos GP ekipa paskelbė, kad antroje piloto vietoje sezoną užbaigs Robertas Kubica.
R. Kubica pasiekė antrąjį komandos podiumą Italijos GP. Komanda sezoną baigė 5 konstruktorių įskaitos vietoje.

### 2007

2006 m. spalį buvo pranešta, kad Robertas Kubica užims antrojo piloto vietą ir lenktyniaus kartu su Nicku Heidfeldu. trečiuoju ekipos pilotu tapo Sebastianas Vettelis.
2007 m. Kanados GP ekipai buvo kupinas įvykių – N, Heidfeldas pelnė antrąją vietą, o Robertas Kubica pateko į milžinišką avariją. Ilgą laiką žiniasklaida skelbė, kad Kubica susilaužė koją, tačiau vėliau paaiškėjo, kad jis atsipirko tik išnarinta kulkšnimi ir šoku. 
Sebastianas Vettelis lenktyniavo JAV GP, užėmęs 8 vietą jis tapo jauniausiu lenktynininku pelniusiu taškus. 
Kai iš "McLaren" komandos buvo atimti visi čempionate pelnyti taškai, "BMW-Sauber" komanda užėmė antrąją vietą konstruktorių įskaitoje.

### 2008

Kanadoje ekipa ir Robertas Kubica pelnė savo pirmąją pergalę.
Sezonas prasidėjo labai sėkmingai. Pirmose trejose lenktynėse vienas iš ekipos pilotų finišavo ant podiumo. Australijos GP antras finišavo N. Heidfeld'as, Malaizijoje – R. Kubica, o Bahreine lenkas pelnė komandai pirmąją pole poziciją. Lenktynių startas lenkui nesusiklostė sėkmingai ir lenktynes, praradęs dvi pozicijas, jis baigė trečioje vietoje.

Ispanijos GP metu R. Kubica vėl rodė puikią formą – pasiekta ketvirta vieta. Tuo tarpu jo komandos draugui N. Heidfeld'ui pavyko finišuoti tik devintoje vietoje.

Kanadoje ekipa pasiekė geriausią savo rezultatą, pelniusi dvigubą pergalę – Kubica pasiekė pergalę, o Heidfeldas finišavo antras. Po šio GP ekipos pilotai lipo ant podiumo dar penkis kartus. Iš viso ekipa pelnė daugiausiai taškų ekipos istorijoje – 135, tačiau to užteko tik trečiajai galutinės įskaitos vietai.

### 2009

Atsižvelgiant į praėjusių sezonų rezultatus, ekipa su dideliais lūkesčiais žiūrėjo į 2009 m. sezoną. Tačiau jo startas buvo daugiau nei nuviliantis. Ekipos lenktynininkai tik kartais sugebėdavo kovoti dėl taškų, dažnai nepatekdavo į antrąją kvalifikacijos dalį. Antras lenktynes Malazijoje sustabdė stipri liūtis ir tik dėl to Nickas Heidfeldas sugebėjo sustabdymo metu būti antroje vietoje. Už šią poziciją vokiečiui buvo skirti 4 (vietoj įprastinių 8) taškai, nes nebuvo įveikta 75 % lenktynių distancijos.

Iš dalies dėl tokio prasto pasirodymo sezone, iš dalies dėl kitų priežasčių liepos 29 dieną BMW kompanija pranešė po sezono pasitraukianti iš Formulės 1 čempionato. Oficialiai tokį ekipos žingsnį lėmė besikeičianti kompanijos strategija, orientuota į tvarumą ir ekologinę darną.

Formulės 1 rezultatai
---------------------

| Metai | Komanda | Variklis | Padangos | Pilotai | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Taškai | Vieta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | BMW Sauber F1.06] | BMW P86 V8 | **M**
 |  | BHR | MAL | AUS | SMR | EUR | ESP | MON | GBR | CAN | USA | FRA | GER | HUN | TUR | ITA | CHN | JPN | BRA | 36 | 5 |
| Vokietija Nick Heidfeld | 12 | Ret | 4 | 13 | 10 | 8 | 7 | 7 | 7 | Ret | 8 | Ret | 3 | 14 | 8 | 7 | 8 | Ret |
| Kanada Jacques Villeneuve | Ret | 7 | 6 | 12 | 8 | 12 | 14 | 8 | Ret | Ret | 11 | Ret | Inj |  |  |  |  |  |
| Lenkija Robert Kubica | TD | TD | TD | TD | TD | TD | TD | TD | TD | TD | TD | TD | DSQ | 12 | 3 | 13 | 9 | 9 |
| Vokietija Sebastian Vettel |  |  |  |  |  |  |  |  |  |  |  |  |  | TD | TD | TD | TD | TD |
| 2007 | BMW Sauber F1.07 | BMW P86/7 V8 | **B**
 |  | AUS | MAL | BHR | ESP | MON | CAN | USA | FRA | GBR | EUR | HUN | TUR | ITA | BEL | JPN | CHN | BRA |  | **101** | **2** |
| Vokietija Nick Heidfeld | 4 | 4 | 4 | Ret | 6 | 2 | Ret | 5 | 6 | 6 | 3 | 4 | 4 | 5 | 14 | 7 | 6 |  |
| Lenkija Robert Kubica | Ret | 18 | 6 | 4 | 5 | Ret | Inj | 4 | 4 | 7 | 5 | 8 | 5 | 9 | 7 | Ret | 5 |  |
| Vokietija Sebastian Vettel | TD | TD |  |  |  |  | 8 |  |  |  |  |  |  |  |  |  |  |  |
| 2008 | BMW Sauber F1.08 | BMW P86/8 V8 | **B**
 |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SIN | JPN | CHN | BRA | **135** | **3** |
| Vokietija Nick Heidfeld | 2 | *6* | 4 | 9 | 5 | 14 | 2 | 13 | 2 | *4* | 10 | 9 | 2 | 5 | 6 | 9 | 5 | 10 |
| Lenkija Robert Kubica | Ret | 2 | **3** | 4 | 4 | 2 | 1 | 5 | Ret | 7 | 8 | 3 | 6 | 3 | 11 | 2 | 6 | 11 |
| 2009 | BMW Sauber F1.09 | BMW P86/9 V8 | **B**
 |  | AUS | MAL | CHN | BHR | ESP | MON | TUR | GBR | GER | HUN | EUR | BEL | ITA | SIN | JPN | BRA | ABU |  | **36** | **6** |
| Lenkija Robert Kubica | 15 | Ret | 13 | 18 | 11 | Ret | 7 | 13 | 14 | 13 | 8 | 4 | Ret | 8 | 9 | 2 | 10 |  |
| Vokietija Nick Heidfeld | 10 | 2‡ | 12 | 19 | 7 | 11 | 11 | 15 | 10 | 11 | 11 | 5 | 7 | Ret | 6 | Ret | 5 |  |

‡ Lenktynės buvo sustabdytos neįveikus 75 % distancijos. Iškovoti taškai buvo padalinti per pusę.

Nuorodos
--------

|  |  |
| --- | --- |
|  | **Vikiteka: BMW Sauber** – vaizdinė ir garsinė medžiaga  |

* BMW Sauber komandos tinklalapis (anglų klb.)

Šaltiniai
---------

1. ↑   Archyvuota kopija 2008-01-16 iš Wayback Machine projekto. BMW naujojo bolido pristatymas
2. ↑  Positive start to BMW-Sauber F1.08 testing in Valencia Archyvuota kopija 2012-04-05 iš Wayback Machine projekto.
3. ↑  Estas M. Asmeras tapo „BMW Sauber" bandytoju Archyvuota kopija 2008-02-25 iš Wayback Machine projekto.
4. ↑   BMW patvirtino pasitraukianti iš „Formulės-1"]